Er bastell-vro zo bet kontet ouzhpenn da 350 soner o choari ingal. Meur a festival zo brudet e-maez ar rannvro, hag a ro tro da zegemer ha da eskemm gant sevenadurioù all ar bed (Gouelioù an Hortensia, Gouelioù ar Chanaouennoù Martolod e Pempoull, Festival Dañs Treger...). Skolioù sonerezh ar vro zo ur rann muzik hengounel enne, o wellaat ingal a-feur ma ya ar chelenn war vicherelaat. Gant al luderien hag an tiez-embann a zo staliet er vro ivez e challer lavaret emañ en  Treger-Goueloù holl dachennoù hon sonerezh, eus ar chentelioù betek an embann pladennoù.